text: আইলিগের ঢাকে কাঠি ইস্টবেঙ্গল শিবিরে, সহজ ফুটবলের তত্ত্বেই ভরসা খালিদের | KhaborOnline
  প্রথম পাতা খেলাধুলো ফুটবল আইলিগের ঢাকে কাঠি ইস্টবেঙ্গল শিবিরে, সহজ ফুটবলের তত্ত্বেই ভরসা খালিদের
  আইলিগের ঢাকে কাঠি ইস্টবেঙ্গল শিবিরে, সহজ ফুটবলের তত্ত্বেই ভরসা খালিদের
  কলকাতা: আইলিগের সূচি হাতে পেতেই বদলে গিয়েছে ইস্টবেঙ্গল। কড়া হেডস্যার খালিদ এখন আরও কড়া। ড্রেসিং রুমের আনাচে কানাচে এখন যুদ্ধ যুদ্ধ ভাব।
  ১৪ বছরের আইলিগ খরা কাটানোর এটাই সেরা সুযোগ লাল-হলুদের কাছে। হয়তো শেষ সুযোগও। সেই অধরা ট্রফিকে পেতে মাঠে নামার জন্য ছটফট করছেন ফুটবলাররা। দলের ফিনিশিং টাচ দিচ্ছেন খালিদও। বরাবরই তিনি সহজ ফুটবল খেলতে পছন্দ করেন। আমানাদের জন্যও সেই একই ফর্মুলা।
  ৪-১-৪-১ ফর্মেশনে দল সাজাচ্ছেন খালিদ। সামনে স্ট্রাইকার হিসেবে রাখবেন শুধু প্লাজাকে। সেট পিসের ওপরেই জোর দিচ্ছেন তিনি। প্রথম ম্যাচে নামার আগে যুবভারতীতেই অনুশীলন করতে চাইছেন খালিদ।
  দুই বিদেশি কাতসুমি এবং আমানাকে নিয়ে আলাদা পরিকল্পনা খালিদের। দলের সেরা দুই ফুটবলারকে সেন্ট্রাল মিডফিল্ডে ব্যবহার করতে চাইছেন আইলিগজয়ী কোচ। আমানার ওপরে দায়িত্ব ফ্রি ফুটবল খেলার এবং কাতসুমির ওপরে দায়িত্ব থাকছে বল হোল্ড করার। গত মরশুমে মোহনবাগানে একটা সময়ে সেন্ট্রাল মিডফিল্ডে খেলেছিলেন কাতসুমি। এ বার শুরু থেকেই সেই জায়গায় খেলবেন তিনি।
  তবে জাপানি মিডিওর ফিটনেসে একটু সমস্যা রয়েছে, তাই অনুশীলনে গার্সিয়ার কাছে বাড়তি ঘাম ঝরাচ্ছেন কাতসুমি।
  পূর্ববর্তী নিবন্ধআইলিগ শুরুর আগে চোট-আঘাতে বিধ্বস্ত বাগান, পঞ্জাবের বিরুদ্ধে জয় ছাড়া কিছু ভাবছেন না সোনি